Beállítások: Számla

A Rendszer,

Beállítások,

Rendszerbeállítások menüpont alatt

a Számla területen az eVIR rendszer számlázással kapcsolatos beállításait lehet elvégezni.

Mezők

Alapértelmezett nyelv
A számla készítés alapértelmezett nyelve. Értéke függ a rendszer azon beállításaitól, hogy milyen nyelveket lehet használni bizonylat készítéskor.

Helyesbítő számla sorai
Helyesbítő számla készítésekor szerepeljen-e az eredeti számla összes tétele negatív előjellel és pozitívval minden maradó tétel, vagy pedig csak a változott tételek szerepeljenek negatív/pozitív előjelekkel.

Kompenzáló jutalék cikkszáma
Speciális esetben (utazási irodák) használt beállítás.

Számla alapértelmezett megjelenési formája

Kizárólag papír alapú számla: A programmal csak papír számlát lehet kiállítani.

Kizárólag elektronikus számla: Csak elektronikus számlát lehet kiállítani.

Elsődlegesen papír alapú számla: Papír és elektronikus számla is kiállítható, de a papír az alapértelmezett.

Elsődlegesen elektronikus számla: Papír és elektronikus számla is kiállítható, de az elektronikus az alapértelmezett.
Számla formátumok

Számlán szereplő partner alapértelmezett címe
Kiválasztható, hogy számla készítéskor melyik legyen az alapértelmezett számlázási cím.
A partnerhez megadható címek típusai

Számla nyomtatás példányszáma
A számla PDF hány példányt tartalmazzon.

Termékek eladhatóak cikktörzsből
Számla készítésekor legyen-e lehetőség a termékeket cikktörzsből (katalógusból) is a bizonylatra tenni, vagy pedig csak raktárból.

A Rendszer,

Felhasználói fiók,

Saját beállítások menüpontra kattintva.

A Számla területen a fenti, rendszer szintű beállítások egy részét (leírásukat lásd ugyanezen az oldalon fentebb) felhasználónként is be lehet állítani, ezek kizárólag saját magunkra vonatkoznak, a rendszer többi felhasználójára nincsenek hatással.